Շատ պիտի ուզէի որ աճող սերունդը ստանար այն կրօնական ու ազգային-գաղափարական դաստիարակութիւնը, որ մենք ստացանք Միջին Արեւելքի մէջ: Եթէ մենք կրնանք կերտել իսկական հայ մարդը, բարոյական, արդար ու գաղափարական մարդը, անշահախնդիր մարդը, այն մարդը որ երբ պէտք է՝ կրնայ իր «ես»-ը մէկ կողմ դնել ու նուիրուիլ Բարձրին ու վեհ գաղափարներուն, առաջին հանրապետութեան բնորոշ ղեկավար մարդը, այն ժամանակ է, որ շատ աւելի զօրաւոր կրնանք ըլլալ, այն ժամանակ է որ դուրս կրնանք գալ այսօրուան մեր լճացումէն եւ վերջապէս այն ժամանակ է որ նոր վերելք մը կրնանք ապրիլ: